cyanic-selkie/wikianc huggingface dataset:
משאבי טבע מתחדשים
יערות
יערות מכסים 31% מהשטח של כדור הארץ ונחשבים למשאב טבע מתחדש בגלל קצב היווצרותם המהיר יחסית. עם זאת, גורמים כגון אקלים, גורמים אנתרופוגניים ואחרים, גורמים לשינויים בכיסוי היערות של כדור הארץ. היערות ברחבי העולם נמצאים בתהליך הולך וגובר של בירוא יערות.
ניהול היערות הוא עניין כלכלי, חברתי ופוליטי יותר מאשר טכנולוגי ולכן נושא ניצול יתר של היערות יכול להיות מפוקח למעשה רק אם ייחשב לבעיה אנושית.
בישראל, המודעות לחשיבותם של העצים ולתרומתם במגוון נושאים הולכת וגוברת. הפיקוח מנוהל על ידי יחידת יער ואילנות במשרד החקלאות ופיתוח הכפר. כריתת עצים בוגרים מוגנת בחוק ונדרש רישיון כריתה מפקיד היערות.
דיג יתר
דיג יתר (Overfishing) הוא בעיה גלובלית עם השלכות כלכליות, חברתיות ובעיקר סביבתיות. ההגדרה הנפוצה והפשוטה ביותר היא הוצאת יותר מדי דגים מן הים.
קיימים מספר סוגים עיקריים של דיג יתר. מרבית שדות הדיג בעולם כיום נמצאים במצב של דיג במרב יכולת הנשיאה שלהם או מעבר לכך עקב לחצי דיג שהלכו וגברו במחצית השנייה של המאה העשרים.
דוגמאות מתועדות לדייג יתר ניתן למצוא בים הצפוני באירופה, הGrand Banks של אמריקה הצפונית וים סין המזרחי באסיה.
שדות דייג בים התיכון נפגעו בגלל פעילות אינטנסיבית של ספינות דיג גדולות בים. גם בים הכנרת נפגעה אוכלוסיית הדגים וכתוצאה מכך נפגעה גם פרנסת הדייגים באזור.
בשנת 2009 נבנתה במשרד החקלאות בישראל תוכנית ארבע שנתית לשיקום הדיג בישראל שבין מטרותיה היו הקטנת היקף הדייג הימי והגדלת יבול הדייג בהתאם למדיניות הOECD בשל הידרדרות הדגה בים. עם זאת, פחות מחמישה אחוזים (5%) מן התקציבים שאמורים להיות מוקצים הגיעו ליעדם, הרפורמה בענף לא בוצעה כלל והחל מאמצע 2011 גם לא מתקיימים בישראל סקרי דגה.
בירוא יערות
בנוסף לשימושם כחומרי בעירה וכחומרי גלם לבנייה ולתעשייה, עצים עוזרים להילחם באפקט החממה באמצעות קליטת פחמן דו-חמצני ויצירת חמצן בתהליך הפוטוסינתזה. השמדת יערות הגשם הוא אחד מהגורמים הקריטיים בשינוי באקלים כדור הארץ. בירוא היערות מגדיל את כמויות הפחמן הדו-חמצני באטמוספירה. כמות גדולה של פחמן דו-חמצני יוצרת שכבה באטמוספירה שלוכדת את קרינת קרני השמש, ממירה אותה לחום ובכך תורמת להתחממות הגלובלית.
לבירוא היערות ישנן השפעות סביבתיות נוספות. ביערות, האדמה והמינרלים בה מוגנים על ידי שכבת רקב ועל ידי שכבה אורגנית של עלים, ענפים וצמחיית קרקע. שכבות אלו הן אווריריות ויש להם חדירות גבוה לגשם. בירוא יערות גורמים להסרת שכבת העלים והרקב וכן להידוק הקרקע ובכך מובילים לבליית קרקע וכן להצפות. בנוסף, יערות הגשם הן בית גידול של מיליוני צמחים וזנים של בעלי חיים. לפיכך, בירוא יערות הגשם מביאה סכנת הכחדה לזנים אלו.
מינים בסכנת הכחדה
בשנת 1992 התכנסה בריו דה ז'נרו בברזיל הפסגה העולמית הראשונה לנושא כדור הארץ. בפסגה זו השתתפו לצד המדינות, נציגי מוסדות או"ם עולמיים ואזוריים, נציגי ארגונים בינלאומיים ובין-ממשלתיים, נציגי חברות וגופים כלכליים שונים ונציגי ארגונים לא-ממשלתיים הפעילים בנושאים שונים של סביבה וחברה. פסגת כדור הארץ הראשונה נחשבת לאירוע מכונן בשיח הסביבתי העולמי בו הוצבה על סדר היום הפוליטי העולמי תפיסת העולם הקוראת לפיתוח בר-קיימא. כחלק מתוצרי הוועידה נחתמה אמנת שימור המגוון הביולוגי. האמנה חרתה על דגלה את שימור המגוון הביולוגי על כל רכיביו (מגוון גנטי, מגוון מינים ומגוון מערכות אקולוגיות) תוך הבטחת חלוקה חברתית צודקת של משאבי המגוון הביולוגי ולשם הבטחת קיומם של הדורות הבאים של האנושות. ישראל אשררה את האמנה בשנת 1995.
האמנה חרתה על דגלה את שימור המגוון הביולוגי על כל רכיביו (מגוון גנטי, מגוון מינים ומגוון מערכות אקולוגיות) תוך הבטחת חלוקה חברתית צודקת של משאבי המגוון הביולוגי ולשם הבטחת קיומם של הדורות הבאים של האנושות.
באוקטובר 2010 התכנסו בנגויה, יפן, חברות האמנה ואמצו יעדים אופרטיביים לשימור המגוון הביולוגי. יעדים אלה מחייבים את כל המדינות החברות באמנה לנקוט צעדים ממשיים ברמה הלאומית.
ישראל, כמו מרבית אומות העולם, אמצה את התוכנית האסטרטגית של אמנת המגוון הביולוגי לעשור 2011–2020, המכילה 20 מטרות אופרטיביות, מדידות ותחומות בזמן (״Aichi targets״)
האיגוד הבינלאומי לשימור הטבע ומשאבי הטבע ((IUCN) פועל ועוקב אחר מצבם של מיני הצומח והחי בטבע. מערכת "The IUCN Red List of Threatened Species" היא המערכת הגלובליות המקיפה ביותר לתיעוד מצב מאמצי שימור המינים בעולם.
בשנת 2014, ה"רשימה האדומה" כללה 3399 מינים של בעלי חיים ו-3231 מיני צמחים בסכנת הכחדה (סיווג EN) וכן 2305 מינים של בעלי חיים ו-2119 מיני צמחים בסכנת הכחדה קריטית (סיווג CR).
״דו״ח מצב הטבע״ של התוכנית הלאומית להערכת מצב הטבע בישראל מצביע על כך כי %83 ממיני הדו-חיים בישראל מצויים בסיכון, כמו גם %60 ממיני היונקים, %35 ממיני הזוחלים, %23 ממיני העופות המקננים, %23 ממיני דגי המים המתוקים ו-%30 ממיני הצמחים האנדמיים לישראל.
שכווי האשוח
שכווי האשוח (שם מדעי: Falcipennis canadensis) או שכווי קנדי הוא מין של שכווי בינוני מהסוג Falcipennis החי ביערות הצפוניים והמחטניים של אמריקה הצפונית.
מאפיינים
שכווי זה מותאם לחיי עצים, זהיר ודרוך לכל סכנה וברגע שיש כזו (בעיקר מחתולים, שועלים או עופות דורסים) הוא יסתתר ורק ברגע האחרון יעוף. אורכם של השכווים 38–43 ס"מ ומשקלם 550–650 גרם. הנקבות קטנות יותר ושוקלות 450–550 גרם. לזכר נוצות אפורות וחזה שחור גדול אותו הוא מנפח כדי למשוך נקבות. מתחת לחזה נוצות לבנים מהצדדים וראשם אפור עם כתם אדום מעל העיניים. הזנב שחור ומפוספס בלבן ומזדקר לכל הצדדים. הוא ניזון מהחי ומהצומח ואוהב במיוחד פירות יער, פטריות וכן עלים של עצי מחט הנפוצים ביערות בהם הוא חי.
תפוצתו נרחבת ולא נשקפת לו סכנה כלשהי.
הפועל בית שמש
הפועל בית שמש הייתה קבוצת כדורגל ישראלית שפעלה מסוף שנות ה-50 עד לאמצע שנות ה-90. בשיאה שיחקה הקבוצה בליגה הארצית, ליגת המשנה בכדורגל הישראלי. המועדון התפרק בשנת 1994. כיום קיימת קבוצה חדשה שהוקמה בשם הפועל ״עירוני״ בית שמש.
היסטוריה
הפועל בית שמש הוקמה בשנת 1958, נרשמה בהתאחדות והתחילה את דרכה בליגה ג', שהייתה אז הליגה הרביעית בישראל. בתחילת שנות ה-60 הקבוצה התפרקה, אך הוקמה מחדש בשנית אחרי כשנה. בשנת 1965 סיימה במקום הראשון בליגה ג' והעפילה לליגה ב' שהייתה אז הליגה השלישית בישראל, ב-1970 היא עלתה לליגה א' אז הליגה השנייה. העלייה לליגה א' הייתה נבעה מפסיקת בית הדין של ההתאחדות לכדורגל שמצא והאשים את הקבוצות מהמקומות הראשונים (הפועל רמלה והפועל אשדוד) במכירה ובקניית משחקים, וכך בית שמש שסיימה במקום השלישי, לקחה את מקומן ועלתה לליגת המשנה לראשונה בתולדותיה. בין השחקנים שהיו בקבוצה שעלתה לליגה א' היה שוער הקבוצה יאיר טבת.
הפועל בית שמש שיחקה בליגה השנייה ברציפות עד עונת 76–1975. בין שחקניה הבולטים בשנים הראשונות בליגה א' היו השוער בגס, השוער שמוליק דאנזן (חייל שריון שנהרג במלחמת יום הכיפורים), השוער אלי בן הרוש (בנקס) ואחיו, השוער איציק זהבי, עזרא יצחק, אבי ממן, גבי טמוזרטי, שמעון סבג, סחראי, בנישתי, אמנון מור, קוס, אברהם בן שטרית, שרגאי, בביאן, גבי מלכה, שלמה מלכה, אפרים עבוש, שלמה אבוטבול, עזרא לוי, דדה בן שיטרית, אבי נקש, חורחה, האחים עוזר, האחים זוזו ואלי קבלו, האחים תימני, עמוס מימוני ורפי אברמוב. בסיום עונת 1975/1976 בליגה א', המקום הראשון עלה לליגה הלאומית, ארבע הקבוצות שדורגו במקומות 2–5 בליגה א' עלו לליגה הארצית (ליגה שהוקמה בסיום אותה עונה), והקבוצות שדורגו במקומות 6 ומטה נשארו לשחק בליגה א' שהפכה בעצם לליגה השלישית. הפועל בית שמש סיימה רק במקום השישי בשל הפסד במחזור האחרון 2:1 בדקה ה90 לבית״ר יפו, קבוצה שירדה לליגה ב' ואיבדה סיכוי להרוויח ממשחק זה. במשחק עצמו בית״ר יפו הובילה במחצית הראשונה 1:0 והפועל בית שמש הצליחה להשוות בדקה ה-85, אך ספגה גול נוסף בדקה ה-90, ובכך פספסה את הכרטיס לליגה הארצית בשל נקודה אחת בלבד פחות מהפועל אשדוד, שדורגה במקום החמישי לאחר שניצחה במשחק האחרון בחוץ את הפועל רמלה 3:0. בכך נשרה למעשה הפועל בית שמש לליגה השלישית.
בשלוש השנים הבאות התנדנדה הקבוצה בין הליגה השלישית והשנייה. בסוף עונת 1978/1979 עלתה פעם נוספת לליגת המשנה (הליגה הארצית) בה היא שיחקה במשך חמש עונות ברציפות עד עונת 1983/1984 בסיומה ירדה שוב לליגה א'. בין המשחקים הזכורים של הקבוצה ניתן לציין את המשחקים מול מכבי חיפה בליגה הארצית, אז ליגת המשנה. בית שמש ניצחה את מכבי חיפה 2:1 בשנת 1977, כאשר היה זה ניצחונה הראשון בליגה הארצית. הניצחון הנוסף של הפועל בית שמש על מכבי חיפה היה 1:0 במגרשה בשנת 1979. בסך הכל שיחקה הפועל בית שמש שישה משחקים מול מכבי חיפה, ניצחה שני משחקים, שלושה משחקים הסתיימו בתוצאת תיקו והפסידה משחק אחד בלבד.
עונה לאחר מכן חזרה הקבוצה שוב לליגה הארצית לעונה אחת, ובסיום עונת 1985/1986 ירדה הקבוצה לליגה א' פעם נוספת ולא חזרה עוד לליגת המשנה מאז. משחק זכור מעונת 1984/1985 הוא המשחק מול מכבי תל אביב שהסתיים בתיקו 2:2 בתום המועד החוקי. לאחר הארכה ניצחה מכבי תל אביב 4:2 במשחק בו הצטיינו ויקי פרץ מתל אביב ואבי ממן הבלם מבית שמש. הקבוצה שיחקה ברציפות שלוש שנים בליגה א' בין השנים 1987–1989, כאשר בשנת 1989 נשרה הקבוצה לליגה ב'. מפאת ירידתה נפגשה עם היריבה העירונית בית"ר בית שמש, לראשונה מזה שנים רבות בהם הפועל בית שמש לא השתתפה במשחק דרבי מקומי. בשנת 1993 ירדה הקבוצה לליגה ג', הליגה הנמוכה בישראל, וב-1994 התפרקה הקבוצה.
גריף ריס
גריפיד' מרדיד' בואן ריס (באנגלית: Gruffydd Maredudd Bowen Rhys; נולד ב-18 ביולי 1970) הוא מוזיקאי וולשי הידוע בעיקר כסולן להקת הסופר פרי אנימלס.
הפועל בית שמש
היסטוריה
בין מאמניה המפורסמים של הפועל בית שמש ניתן לציין את צבי סינגל, חיים לוין, נחום סטלמך, מורה צבי, חיים חדד, חנניה לוגסי. בין מנהליה המיתולוגיים של הקבוצה היו פסח, מישל, עובדיה, שמעון ועוד.
ב-24 באפריל 2019 נחנך האצטדיון החדש בבית שמש במשחק ראווה שהתקיים בין הפועל עירוני בית שמש ובית"ר ירושלים. כמו כן בחרה בית"ר להקים בית ספר לכדורגל בניהולו של אופיר עזו (שחקן עבר בולט של הפועל ירושלים) בבית שמש. האורחים ניצחו 2:1 משערים של משה חוגג (בעלי בית"ר שהשתתף במשחק ראווה) ויוסי בניון כאשר אופיר עזו השווה זמנית לבית שמש.
אוקס פגלי
אוקס טון פגלי (באנגלית: Oakes Tonne Fegley; נולד ב-11 בנובמבר 2004) הוא שחקן אמריקאי.
ביוגרפיה
פגלי נולד באלנטאון, פנסילבניה, בנם של מייקל פגלי ומרסיידיס (לבית טון). הוא אחיו הגדול של ווינסלו פגלי (אנ'), גם הוא שחקן.
קריירה
באותה שנה הוא גילם את ג'אד אלטמן הצעיר (ג'ייסון בייטמן כמבוגר), בדרמה הקומית "מכאן אני ממשיך", בבימויו של שון לוי, אשר הוקרנה לראשונה ב-19 בספטמבר 2014. מאוחר יותר הוא הופיע בתור אליאס הצעיר "אלי" תומפסון בעונה החמישית של סדרת הטלוויזיה מבית HBO "אימפריית הפשע". בשנת 2014 הופיע גם הופיע בסדרת הטלוויזיה "מבוקש" בתור גבריאל הייוורד.
בשנת 2016 הופיע בתפקיד הראשי בסרט הפנטזיה "חברי הדרקון אליוט", לצד אונה לורנס, ברייס דאלאס הווארד ורוברט רדפורד. הסרט בוים על ידי דייוויד לורי והוקרן לראשונה ב-12 באוגוסט 2016.
במאי 2017 הוכרז שפגלי לוהק לתפקיד ראשי בסרט הקומדיה "מלחמה עם סבא" לצד רוברט דה נירו.
בשנת 2019 שיחק בתפקיד ראשי בסרט "החוחית" המבוסס על ספר באותו שם, מאת דונה טארט.
בשנת 2021 לוהק פגלי לתפקיד בסרטו הבא של סטיבן ספילברג, "הפייבלמנים".
רודולף יורדן
וילהלם רודולף יורדן (בגרמנית: Wilhelm Rudolf Jordan; 4 במאי 1810 – 20 במרץ 1887) היה צייר ז'אנר גרמני, מאייר, תחריטאי ומורה לאמנות.
משפחה
יורדן היה בנם של אנדרה צ'ארלס גיום יורדן ( 1778 – 1850), שופט בברלין, ווילהלמין הילקרט. הוא היה צאצא של צ'ארלס אטיין יורדן (1700–1745), יועצו ומקורבו של פרידריך הגדול.
בשנת 1838 נישא יורדן לסופי פאולין פון מולמן (1811–1863), שהייתה גם ציירת. אחותה של סופי, אמילי פון מולמן (1805–1884), הייתה נשואה לצייר קרל פרדיננד זון. אשתו השנייה של יורדן הייתה מארי פון הנשטיין (1825–1885). בנישואים הראשונים נולדו לו שלושה ילדים.
הכוחות המזוינים של ליטא
הכוחות המזוינים של ליטא (בליטאית: Lietuvos ginkluotosios pajėgos) מורכבים מ-15,800 בני אדם. גיוס החובה בוטל בספטמבר 2008 והוחזר שוב בשנת 2015 בעקבות התערבות צבאית רוסית באוקראינה.
רודולף יורדן
לימודים ויצירה
לאחר שסיים את לימודיו האמנותיים הבסיסיים אצל קרל וילהלם ואך בבית הספר הפרטי שלו בברלין, עבר יורדן לדיסלדורף, שם למד שיעורי אמן אצל וילהלם פרידריך שדו וקרל פרדיננד זון. בשנת 1837 הוא נעשה חבר באקדמיה הפרוסית לאמנויות.
הוא סיים את לימודיו באוניברסיטה בשנת 1840, ומ־1848 הפעיל סטודיו משלו.
הכוחות המזוינים של ליטא
מבנה
הכוחות המזוינים של ליטא כוללים את צבא ליטא (אנ'), חיל האוויר של ליטא (אנ'), חיל הים של ליטא (אנ'), הכוחות המיוחדים של ליטא (אנ') ויחידות נוספות: מפקדה לוגיסטית, מפקדת אימונים והדרכה, מפקד הגדוד ומשטרה צבאית. כפופים ישירות לראש מטה ההגנה הם הכוחות המיוחדים של ליטא והמשטרה הצבאית.
רודולף יורדן
לימודים ויצירה
הוא התמחה בציור סצינות ז'אנריות ונתן שיעורי ציור. הוא נחשב לאחד ממייסדי הגישה האתנוגרפית לציור הז'אנרי.
הכוחות המזוינים של ליטא
חיל האוויר של ליטא
חיל האוויר הוא חלק אינטגרלי מהכוחות המזוינים של ליטא. החיל מורכב מחיילי קבע ואזרחים. חיל האוויר של ליטא הוקם בשנת 1992, בתחילה הוסבו 20 מטוסי An-2 משימוש אזרחי לשימוש צבאי. בהמשך נרכשו ארבעה מטוסי תקיפה ואימונים מסוג L-39C Albatros (אנ'). מסוקי מיל מי-8 עברו שיפורים על ידי חיל האוויר הליטאי, וב-2008 נרכשו שני מכ"מים לטווח בינוני.
רודולף יורדן
לימודים ויצירה
בשנת 1848 הוא היה ממייסדי "מלכסטן", אגודה לאמנות מתקדמת בדיסלדורף. באותה שנה, במהלך המהפכה, הוא כיהן כחבר בוועדת אזרחים לסדר ציבורי בפיקוד לורנץ קלסן, שגם הוא היה צייר במקצועו.
הכוחות המזוינים של ליטא
חיל האוויר של ליטא
במרחב האווירי מסיירים מטוסי קרב של חברות נאט"ו אחרות.
רודולף יורדן
לימודים ויצירה
בשנת 1869 הוענק לו מסדר הנשר האדום. שנה לפני מותו הוענק לו מסדר הכתר.
הכוחות המזוינים של ליטא
חיל הים של ליטא
בחיל משרתים יותר מ-600 אנשים. החיל מורכב משייטת ספינות מלחמה, מערכת מעקב חוף-ים, צוות צוללנים לסילוק פצצות, לוגיסטיקה ימית, מרכז אימונים ומרכז תיאום להצלה ימית. מפקדת הצי ממוקמת בעיר קלייפדה.
רודולף יורדן
לימודים ויצירה
יורדן נקבר בדיסלדורף. הלוח על מצבתו נוצר על ידי הצייר ארנסט בוש.
נמל התעופה הבין-לאומי ניוארק ליברטי
נמל התעופה הבין-לאומי ניוארק ליברטי (באנגלית: Newark Liberty International Airport) הוא נמל תעופה השוכן בשטח המוניציפלי של הערים ניוארק ואליזבת במדינת ניו ג'רזי שבארצות הברית. שדה התעופה בבעלות עיריית ניוארק, ומופעל על ידי רשות הנמלים של ניו יורק וניו ג'רזי. ממוקם כ-24 קילומטרים דרומית-מערבית למנהטן. הנמל שנוסד ב-1 באוקטובר 1928, הוא נמל התעופה המסחרי הראשון שנבנה בארצות הברית.
נכון לשנת 2012 נמל התעופה ממוקם במקום ה-38 ברשימת שדות התעופה הגדולים בעולם, ו-14 ברשימת שדות התעופה הגדולים בארצות הברית, בשנת 2010 עברו בנמל 33,107,041 נוסעים ב-403,880 תנועות מטוסים. ניוארק ליברטי משמש כבסיס השלישי בגודלו של חברת התעופה יונייטד איירליינס. כמו כן, משמש הנמל כבסיס לחברות המטענים פדקס אקספרס וקאליטה אייר.
יחד עם JFK ולה גוארדיה, מדורגת מערכת שדות התעופה של ניו יורק במקום השני בעולם אחרי לונדון.
אל על מפעילה 11 טיסות שבועיות בין תל אביב לניוארק במשך כל השנה, ויונייטד איירליינס מפעילה 14 טיסות שבועיות בקו זה.
קישורים חיצוניים
מדיה וקבצים בנושא נמל התעופה הבינלאומי ניוארק ליברטי באתר Airliners.net
סימה (גאולוגיה)
השם
המונח נטבע על ידי הגאולוג האנגלי אדוארד סואס בסוף המאה ה-19 במסגרת הגדרת המאפיינים לחלקי כדור הארץ השונים. הוא טבע מונחים גאוכימיים גם לחלקו העליון של הקרום: סיאל (Sial) – הלחם של סיליקון (Si) ואלומיניום (Al), ולגלעין כדור הארץ: ניפה (Nife) – הלחם של ניקל (Ni) וברזל (Fe).
תכונות
צפיפותו של הסימה (2,800–3,300 ק"ג למ"ק) גבוהה מזו של הסיאל (2,700–2,800 ק"ג למ"ק), בעיקר בשל דלות באלומיניום ועושר במגנזיום ובברזל. עם זאת, אין גבול מוחלט בין השניים, אלא מעבר הדרגתי מסלעים בצפיפות נמוכה לסלעים בצפיפות גבוהה ככל שמעמיקים. ויקטור קונרד, סייסמולוג אוסטרי בן המאה ה-19, הגדיר תחום אי רציפות בעומקים של 15–20 ק"מ בקרום יבשתי על פי הבדלים במהירות מעבר גלים סייסמיים. לתחום זה, הנקרא על שמו – תחום אי הרציפות קונרד – קמה התנגדות החל משנות ה-60 של המאה ה-20, כאשר גאולוגים ערערו על טבעו ועל קביעתו של קונרד. כמו כן, קיומם של אזורי התכה והיווצרות מאגמה בקרום היבשתי עשויים להסביר את ההבדלים במהירות הגלים הסייסמיים אותם תיעד קונראד. במקום תחום אי הרציפות קונרד נקבע בין השניים גבול שרירותי, בצפיפות של 2,800 ק"ג למ"ק.
יחיד ורבים (אלבום)
יחיד ורבים (שם האלבום באנגלית: My fellow jew) הוא אלבום הסולו ה-16 של הזמר-יוצר החסידי אברהם פריד. האלבום יצא לאור במרץ 2001 בחברת גל פז, והוא מורכב מלחנים של יוצרים חרדיים מוכרים, בהם יוסי גרין, הלל פלאי ואברהם פריד עצמו. האלבום מכיל שירים באנגלית, עברית ויידיש.
על האלבום
האלבום יצא לאור בשנת 2001 ובו 12 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיטים "עד הנה", "לחיים בירושלים", "שאי סביב" ועוד.
שם במקום ארזים
שם במקום ארזים (ביידיש: דאָרט וווּ די צעדער או דאָרט ווא די צעדער; בגרמנית: Dort wo die Zeder) הוא שירו של ד"ר יצחק פֶלְד (פעלד; 1862–1922), אשר נכתב ביידיש כנראה בשלהי המאה ה-19. תורגם לעברית על ידי המשורר אהרן ליבושיצקי, והולחן בלחן עממי גרמני.
Tropico 4
Tropico 4 הוא משחק אסטרטגיה לבניית ערים שפותח על ידי חברת Haemimont Games. המשחק מתרחש בעידן המלחמה הקרה, ובו מגלם השחקן את "El Presidento", שהוא הלכה למעשה נשיא של רפובליקת בננות.
שם במקום ארזים
השיר נעשה אהוב בקרב שוחרי התנועה הציונית בתפוצות ישראל וביישוב, והיה למעין המנון. זכה למספר ביצועים ועיבודים במאה ה-20 וה-21.
Tropico 4
יצירת דמות
ביצירת הדמות אתה יוצר את הדיקטטור. השחקן יכול לבחור את המין, השם, צבע השיער, צבע העור, סגנון השיער, כובע, תוספות, ועוד. יחד עם זאת, לשחקן ניתנת אפשרות בחירה של תכונות רבות במשחק. כך לדוגמה התכונה "מגעיל" מעניקה לשחקן תוספת של 20 נקודות למערכת היחסים עם המזרח התיכון. אחרי סיום משימה, השחקן מקבל נקודה איתה הוא רשאי להעלות נקודה לאחת התכונות לבחירתו.
שונות
למשחק יש עשרות מאפיינים שיש בהרבה משחקים מסוגו, אך יש גם כמה ייחודיים כמו היחסים עם מדינות אחרות והשפעתם על המדינה, מורדים, Import ו-Export, חתימות על צווים שונים שנותנים דברים כמו הדפסת כסף, וחלוקה של התושבים לפי אידאולוגיה פוליטית. מאפיין יוצא דופן נוסף הוא שהתושבים לא מכורכים ללכת על המדרכה ויכולים גם ללכת על האדמה בדרך ליעדם. יחד עם אלה, המשחק מוכר בשם היותו קומי ובעל הומור רב. הפניות של האנשים אל השחקן, המקרים המצחיקים שקוראים, והאירועים הרנדומלים מלאים בהומור. יחד עם אלה, על המסך מופיעים ציטוטים של מנהיגים רבים כגון צ'ה גווארה, פידל קסטרו, ולדימיר לנין, קרל מרקס, ג'ון קנדי, מרגרט תאצ'ר ועוד מנהיגים רבים.
עלילה
המשחק עוקב אחריכם, הנשיא, אשר לומד כיצד לנהל מדינה. ישנם 20 משימות על 10 איים. המשחק מחולק ל-3 חלקים: Rise To Power, The Revenge, The Comeback.
Rise To Power
El Presidento מגיע לאי החדש שלו כאשר הוא מתחיל לבנות לאי שם את כל התשתיות/צורכי החיים של תושבי האי. המטרה שלו היא לבנות מקום אידיאלי לתושביו. במשחק הוא יפתח כל אי כלכלית כדי שהאי יוכל להתנהל בעצמו. לאחר מכן הוא מואשם ברצח הנשיא של ארצות הברית, ועל כן יורד כוחו.
הבחירות הכלליות בדנמרק 2015
הבחירות הכלליות בדנמרק 2015 נערכו ב-18 ביוני 2015, בהן נבחרו 179 חברי הפולקטינג, מתוכם 175 נבחרו מדנמרק, שניים מאיי פארו ושניים מגרינלנד. אף על פי שתוצאות הבחירות קבעו כי המפלגה הסוציאל-דמוקרטית היא הגדולה ביותר בפרלמנט, מפלגת השמאל (Venstre) הצליחה להקים ממשלת מיעוט בתמיכת חלק ממפלגות "הגוש הכחול"- מפלגת העם הדנית, הברית הליברלית ומפלגת העם השמרנית.
מערכת הבחירות
מתוך 179 חברי הפולקטינג נבחרים 175 חברים מתוך דנמרק עצמה, 2 נוספים מגיעים כנציגי איי פארו ועוד שניים כנציגי גרינלנד.
135 נציגים נבחרים בבחירות ישירות-יחסיות, 40 נציגים נוספים נבחרים בשיטה רשימתית עם אחוז חסימה העומד על 2% מכלל הקולות הכשרים.
על פי החוקה הדנית, הבחירות היו צריכות להיערך לא יאוחר מה-15 בספטמבר 2015, מכיוון שהבחירות האחרונות נערכו ב-15 בספטמבר 2011. ראש הממשלה יכול לפזר את הפרלמנט בכל שלב, בלבד שלא יאוחר מארבע שנים מהבחירות הקודמות. דבר שיכול להצטייר כיתרון טקטי לטובת הממשלה, שכן היא יכולה להכריז על בחירות כשסקרי דעת הקהל מחמיאים.
סקרים
סקרי דעת קהל שנערכו במהלך מערכת הבחירות ניבאו את זינוקה האלקטורלי של מפלגת העם הדנית. (בטבלה- סקרים שנערכו יום לפני הבחירות)
I'll Cry Instead
"I'll Cry Instead" (בעברית: אני אבכה במקום) הוא שיר שנכתב על ידי ג'ון לנון (קרדיט ללנון-מקרטני), והוקלט על ידי להקת הרוק האנגלית "הביטלס" עבור אלבום האולפן השלישי שלהם, A Hard Day's Night (1964) - אלבום פסקול לסרטם בשם זהה (1964). השיר יצא כסינגל בארצות הברית והופיע מאוחר יותר באלבום Something New בארצות הברית.
רקע
גם ג'ון לנון וגם פול מקרטני זיהו את "I'll Cry Instead" ככזה שנכתב כולו על ידי לנון. לנון כתב את השיר כדי שיכלל בסרטם של הביטלס משנת 1964, A Hard Day's Night, ונועד לשימוש ברצף ה"פריצה" והשדה הפתוח של הסרט. הבמאי ריצ'רד לסטר לא אהב את השיר והחליף אותו בסרט ב-"Can't Buy Me Love", ולכן הלהקה בחרה להמתין עם הקלטתו.
מילות השיר
לנון שיקף מאוחר יותר כי המילים של "I'll Cry Instead" מייצגות את תחושות התסכול החדשות שלו מההצלחה ואת התחושה שהוא איבד את חירותו. סינתיה לנון, שהייתה אז אשתו, תיארה באופן דומה את המילים כזעקה לעזרה, והסבירה כי "אני לא משקפת את התסכול שחש באותה תקופה", בהיותו "אליל של מיליונים... בעוד החופש והכיף של הימים הראשונים נעלמו". מקרטני הציע שהשיר התייחס לקשיים בנישואיו של לנון עם סינתיה.
הקלטה
הביטלס הקליטו את "I'll Cry Instead" ב-1 ביוני 1964, במהלך סשן אחר הצהריים בו הקליטו גם גרסאות כיסוי ל-"Matchbox" ו-"Slow Down". ההקלטה התקיימה באולפן Two של EMI, כאשר ג'ורג' מרטין הפיק את הסשן, בסיועו של מהנדס האיזון נורמן סמית'. במקום להקליט את השיר ישירות, הביטלס פיצלו אותו לשני חלקים שהוגדרו כ-"חלק א'" ו-"חלק ב'", משהו שהסופר ג'ון סי וין טוען שיאפשר ורסטיליות רבה יותר בעריכת השיר לתוך הסרט.
שישה טייקים של "חלק א'" תועדו ואחריהם שני טייקים של "חלק ב'", כאשר האחרון לקח את הציון שבע ושמונה. הקטעים מורכבים מארבעה רצועות, עם גיטרה חשמלית, בס ותופים בשיר הראשון; השירה של לנון בשנייה; הגיטרה האקוסטית שלו בשלישית; ו-overdubs אל הרביעי, כולל טמבורין של רינגו סטאר ושירה שנייה של לנון כדי להכפיל את השיר המקורי שלו. בשורה השלישית של כל פסוק ("להראות לך מה האיש שלך יכול לעשות"), מקרטני מוסיף הפסקת בס שריילי הציע לצפות את אלה שנשמעו בשירים של הביטלס מ-1966 "Rain" ו-"I'm Only Sleeping".
נגנים
על פי איאן מקדונלד:
יורשי הנקמה
יורשי הנקמה (בספרדית :Heredros de una venganza) היא טלנובלה ארגנטינאית שהופקה על ידי רשת הטלוויזיה Pol-ka בשנים 2011-2012 בכיכובם של לוסיאנו קסטרו, רומינה גיאטני מרסלה קלוסטרבואר. ומרקו אנטוניו קאפוני. הסדרה שודרה בישראל בערוץ ויוה.
תקציר הסדרה
הסדרה מתרכזת באנשי "וידיסטרה", עיירה קטנה המתרכזת ברובה לגידול ענבים והפקת יין. בעיירה זו קיים יקב יחיד המחזיק את כל הכרמים והעבודות בהם. אנטוניו (לוסיאנו קסטרו) אגרונום, מגיע לעיירה במטרה יחידה: להינשא לאנג'י, ארוסתו (ואחותו של חברו הטוב ביותר רפאל (פדריקו אמאדור) המבקשת להינשא בעיירה שבו נולדה. עיירה, אשר באופן פרדוקסלי, תגרום לרצח שלה באופן מסתורי.
עבור כולם, "וידיסטרה" נראית כאזור אידיאלי שבו התושבים מצאו את מקומם בעולם על מנת לחיות ולהתפתח. כזה הוא המקרה של אמיליה (מרסלה קלוסטרבואר), בתה של רג'ינה פיאבה (ליאונור בנדטו), ויורשת אימפריית היין המשפחתית.
לעומת זאת, עבור מרסדס (רומינה גאטני) להתגורר בעיירה משמעותו לחיות עם סטיגמה של רוצחת, אשר לאחרונה עזבה את כלא, בעזרתו של מרטין סארטר (דניאל קוזניקה) לאחר מאסר של שמונה שנים בשל רציחת בעלה. אשר בהמשך הסדרה מתגלה כי הייתה חפה מפשע וכי העניינים לא התהלכו כפי שחשבו כולם.
אחיה, לוקאס (מרקו אנטוניו קאפוני) יתמוך במרסדס בהכל בעוד שאמו דליסיה (בטיאנה בלום) תתמודד בשקט עם גורלה האומלל שלה ושל ביתה מרסדס.
הכת אשר סוגדת לגפן וליין מאמינה בנבואות הנחשפו בידי המאסטר הגדול דרך ספר קדוש. הנבואה החשובה ביותר מנבואות אלה אומרת כי סוף העולם מגיע וכי "וידיסטרה" היא העיירה הנבחרת כדי לשרוד את האסון. עם זאת, כדי שיהיה ניתן לשמור על אדמות אלה, יש צורך להקריב קורבן גדול, למעשה 12 קורבנות לפי סימני הספר.
הקורבן הראשון היא אנג'י אשר לאחר מותה אנשי הכת מגלים כי היא אינה הקורבן הנכון ולמעשה מותה היה לשווא. אנטוניו שנשאר אלמן ביום חתונתו כואב מאוד על מותה של אנג'י ונשבע לגלות מי היו רוצחיה ולנקום בהם. כשהוא מתחיל לחקור על המוות הוא מתחיל לגלות את עברה החשוך של העיירה "וידיסטרה" וממשיך לחקור על מנת להוציא את הצדק לאור.
יחד עם זאת, ביום חתונתו פוגש אנטוניו לראשונה את מרסדס שלראשונה לאחר שמונה שנים בכלא יצאה לחופשי. עם הזמן, השניים מתאהבים ונאלצים להתמודד עם אוקטביו, ראש העיר אשר מתעב את מרסדס ובכל אותם אנשים המנסים למנוע את אהבתם עם שקרים ומזימות.
לי וויפנג
לי וויפנג (נולד ב-1 בדצמבר 1978) הוא כדורגלן עבר סיני ששיחק בעמדת הבלם. לי הוא שיאן ההופעות בנבחרת סין בכדורגל עם 112 הופעות. כיום מאמן את גואנגג'ואו סיטי.
קריירה
לי התחיל את הקריירה שלו במועדון טיינג'ין לוקומוטיב. בשנת חתם בשנג'ן עימה נמנה מירידת ליגה כאשר בעונתו הראשונה בקבוצה היא סיימה במקום ה-12. בעונה שלאחר מכן השתלב לי בהרכב הקבוצה. לאחר מונדיאל 2002, הושאל לאברטון מהפרמייר ליג עד לסיום העונה, אך הוא סיים את העונה רק עם שתי הופעות. בשנת זכה עם המועדון באליפות הראשונה בתולדותיה והראשונה בקריירה שלו. בשנת נאלץ לעזוב את שנג'ן עקב בעיות כלכליות וחתם בשאנגחאי שנחווה תמורת 6 מיליון יואן. בשנת חתם ווהאן אופטיקס ואלי בה התאחד עם ז'ו גואנג'ו שאימן אותו בשנג'ן. כבר בתחילת הקדנציה שלו בווהאן היה מעורב בתקרית במשחק ליגה אשר הביאה את ההתאחדות לכדורגל בסין להשעות אותו ל-8 משחקים. גם לאחר שריצה את עונש ההרחקה שלו לא זכה לדקות משחק ולאחר שהקבוצה התפרקה בסיום העונה קיבל לי את כרטיס השחקן שלו. לי בדק מספר אופציות בליגה, אך דרישותיו הגבוהות הפילו את העסקה. בינואר חתם בסוואן סמסונג בלווינגס מליגת העל של קוריאה הדרומית. ב-18 בינואר 2011 חזר לסין כאשר חתם בטיינג'ין טדה ומיד מונה לקפטן הקבוצה. ב-20 ביולי 2015 שוחרר מהמועדון.
ב-22 בנובמבר 1998 ערך את הופעת הבכורה שלו בנבחרת סין במשחק ידידות נגד. ב-12 בדצמבר 1998 הבקיע את שער הבכורה שלו בנבחרת בניצחון 1-6 נגד. בשנת הפך לקפטן הנבחרת. בספטמבר הורחק מהנבחרת לאחר שספג מספר רב של כרטיסים אדומים בקבוצתו דאז שאנגחאי שנחווה, וכעבור שנה חזר לסגל הנבחרת. לי הוא שיאן ההופעות בנבחרת עם 112 הופעות והשתתף עם הנבחרת בגביע אסיה בכדורגל 2000, מונדיאל 2002, גביע אסיה בכדורגל 2004, גביע אסיה בכדורגל 2007 ואולימפיאדת בייג'ינג (2008).
הקרב על קלן (1945)
הקרב על קלן היה חלק ממבצע חוטב עצים והוא מתייחס להתקדמות בעלות הברית שהתרחשה בין 5 ל-7 במרץ 1945, שהובילה לכיבוש קלן.
רקע כללי
לפני פרוץ מלחמת העולם השנייה קלן הייתה העיר הרביעית בגודלה בגרמניה והעיר הגדולה ביותר על נהר הריין, עם אוכלוסייה של כ-800,000 איש. העיר קלן הופצצה על ידי חיל האוויר המלכותי (RAF) ב-262 התקפות אוויריות נפרדות במהלך מלחמת העולם השנייה, זאת בתגובה להפצצת לונדון בתחילת המלחמה. קלן הייתה יעד צבאי חשוב, בהיותה עיר מתועשת מאוד עם מפעלים רבים שייצרו אספקת מלחמה ולעיר הייתה גם רשת רכבות גדולה, ששימשה להובלת חיילים ונשק. סך של 34,711 טונות ארוכות של פצצות הוטלו על העיר, התקיפה האווירית האחרונה בוצעה ב-2 במרץ 1945. עד תחילת מרץ 1945 רוב העיר נהרסה, כ-20,000 איש נותרו בעיר.
הקרב
במהלך הלילה של 3 במרץ, מטוסי בעלות הברית הטילו עלוני תעמולה מעל העיר, ואמרו לאזרחיה להפר את הנחיות ההנהגה הנאצית, וביקשו מהתושבים שלא להתפנות מהעיר מכיוון שאין להם ממה לחשוש מהכוחות המתקדמים. הטורים של בעלות הברית התקרבו לקלן משלושה כיוונים, דיוויזיית השריון ה-3 מצפון-מערב, דיוויזיית החי"ר ה-104 שהגיעה ממערב והדיוויזיה המשוריינת ה-9 טיהרה חלקים מדרום לעיר בשיתוף עם דיוויזיית החי"ר ה-9. ב-5 במרץ, הדיוויזיה המשוריינת ה-3 השיקה התקדמות סופית לעבר קלן. ב-6 במרץ יצאו הטורים האמריקאים מעמדותיהם לכיוון לב העיר. ליד מרכז העיר הייתה התכתשות עם טנק פנתר גרמני; התכתשות זו נלכדה על ידי צלמים אמריקאים מחברת ה-165 Photo Signal. הפנתר הגרמני התמקם במארב ליד תחנת הרכבת; שני טנקי שרמן מתקדמים הואטו על ידי ערימת הריסות. השרמנים נתקעו ברחוב צר, מה שהפך אותם למטרה קלה לטנק הגרמני. שניים מפגזי ה-75 מ"מ של הפנתר פגעו בצריח של השרמן המוביל, פגז שלישי פגע במזקו"ם הטנק השני של שרמן מאחוריו. טנק פרשינג סמוך נשלח להוציא את הפנתר, שני הטנקים היו זה לעומת זה, אך מפקד הטנק הגרמני האמין שזהו טנק גרמני, ולכן אמר לתותחן שלו לנצור אש, הוא מעולם לא ראה פרשינג. לבסוף נפגע טנק הפנתר על ידי הפרשינג המתקדם.
כשהאמריקאים נעו לעבר הריין, הוורמאכט (חטיבת הפאנצר ה-106 פלדהרנהאלה) הרסו את גשר הוהנצולרן, החוליה האחרונה בין מזרח למערב העיר. אף על פי שבעלות הברית לא הצליחו לכבוש גשר מעל הריין ליד קלן, דרומה יותר התקדמה דיוויזיית השריון ה-9 של הארמייה האמריקאית הראשונה במהירות בלתי צפויה לעבר הריין. הם הופתעו מאוד לראות שגשר לודנדורף, אחד מהגשרים האחרונים על פני הריין, עדיין עומד על תילו, הם כבשו והגנו על הנכס המכריע הזה במהלך קרב רמאגן. ב-7 במרץ נכבשה כל קלן ממערב לנהר הריין על ידי בעלות הברית, הרבעים בגדה הימנית נותרו בשליטה גרמנית עד אמצע אפריל 1945.
אני לא מכשפה
אני לא מכשפה (באנגלית: I Am Not a Witch) הוא סרט דרמה בריטי-צרפתי-גרמני-זמבי שביימה וכתבה רונגאנו ניוני, בבכורתה הקולנועית. הסרט נבחר להקרנה באירוע "שבועיים של במאים" בפסטיבל קאן ב-25 במאי 2017. בישראל הסרט הוקרן לראשונה בפסטיבל הקולנוע ירושלים אשר התרחש ביולי 2017. הסרט היה מועמד וזכה במספר פרסי, בינם פרס BAFTA לסרט הבכורה הטוב ביותר מאת תסריטאי, במאי או מפיק בריטי עבור ניוני ומפיקת הסרט, אמילי מורגן.. שפות הסרט הן אנגלית ובמבה, ואורכו כ-93 דקות.
תקציר העלילה
הסרט מתרחש באזור בו מאמינים כי ישנן מכשפות והן יכולות לעוף ולהרוג חפים מפשע. על מנת לשמר את הכוח המאגי שלהן לצרכים חיוביים, שומרים את כל המכשפות בכפר אחד וקושרים כל אחת מהן לחוט לבן, אשר ימנע מהן לעוף או לעזוב את הכפר, בו הן למעשה סוג של אסירות. כמעט כל המכשפות הן נשים מבוגרות, שכנראה עיצבנו את האדם הלא נכון, אשר שכנע אותן ואת הסביבה כי יש בהן רשע או יכולת להזיק. אבל גיבורת הסרט, שולה, היא ילדה בת 9 בלבד, אשר מביטה על מישהי בכפר שלה בשעה שזו נופלת, מה שהופך אותה אוטומטית לחשודה בכישוף. לאחר שהיא נשלחת לכפר המכשפות, נציג השלטון לוקח אותה תחת חסותו ומשתמש בה בעיקר לצרכים של שיווק וצבירת ממון לעצמו, בעוד האנשים אשר מצפים ממנה לנסים לא תמיד יוצאים מרוצים. שולה לא אוהבת את החיים במקום, אבל מובהר לה כי האלטרנטיבה להימצאות בו היא הפיכתה לעז, שזה מה שקורה למכשפות שבורחות. להיות עז חופשית מתחיל להישמע כמו רעיון לא רע.
הפקה
במאית וכותבת הסרט, רונאגנו ניוני, אמרה שהסרט בהשראת הסיפורים על האשמות כישוף בזמביה. במחקרה על הסרט, רונאגנו נסעה לגאנה ובילתה במחנה מכשפות אמיתי, שם היא התבוננה בחיי היומיום שלהן, ובדיבור שלהן.
הפצה
הסרט שודר לראשונה בפסטיבל הקולנוע בקאן, במסגרת השבועיים של הבמאים ב-25 במאי 2017. לאחר מכן הסרט שודר בבריטניה ב-20 באוקטובר 2017, ובשווייץ ב-31 בינואר 2018. בישראל הסרט שודר בפסטיבל הקולנוע ירושלים אשר התרחש ביולי 2017.
הכנסות
הסרט הרוויח כ-141,043 דולר ממכירות הכרטיסים.
ביקורות
האתר "Rotten Tomatoes", הביא לסרט ציון של 100% על פי 37 חוות דעת של גולשים באתר. מרק קרמוד, כתב מעיתון "The Observer", שיבח את עבודתה של רונאגנו ניוני, את הצילום של דייוויד גאלגו ואת המשחק של מרגרט מולובווה. אנה סמית, כתבת מעיתון "Time Out", העניקה לסרט ארבעה מתוך חמישה כוכבים.
מחכים למשיח (שיר)
מחכים לְמַשיח הוא שיר מחאה שכתב, הלחין וביצע שלום חנוך. השיר יצא לאור בשנת 1985. בשנת 2010 בחר אותו העיתון "ידיעות אחרונות" לפזמון הישראלי הטוב בכל הזמנים.
רקע
השיר נכלל באלבום הסולו החמישי של חנוך מחכים למשיח, שיצא לאור בשנת 1985. האלבום כלל התייחסות למלחמת לבנון הראשונה ולמשבר הכלכלי של שנות ה־80 בישראל. את האלבום יצר שלום חנוך לאחר כישלון מסחרי של תקליטיו הקודמים "חתונה לבנה ו"על פני האדמה", שהביא לכך שחברת התקליטים סי־בי־אס צמצמה את התקציב שהוקצה להקלטת האלבום.
בשנת 1984 נכנס שלום חנוך לגור בדירה שכורה עם זוגתו דפנה ארמוני בכיכר המדינה בתל אביב. עם כניסתם לדירה הם הבחינו כי היא אינה מתאימה לצורכיהם. חנוך ביקש מבעל הדירה לבטל את החוזה ולצאת ממנה, אך זה דחה את בקשתו. מאורע זה הוביל את חנוך לכתוב את השיר.
השיר אמור היה להיות מוקלט בקצב איטי מזה שבו הוקלט, אך בשל אי־הבנה באולפן ההקלטות עם המפיק המוזיקלי משה לוי הוקלט "מחכים למשיח" כשיר קצבי.
תוכן השיר
בבית הראשון מוזכרות הדמויות ירוחם ויהודה. אלה יושבים במשרד היועצים "ארציאלי בע"מ" ומחכים למשיח, המתואר כאיש מפתח, אשר "ידו בכל ויד כל בו". בבית השני מתווספות דמויות נוספות: ירדנה היפה, הבחורה היחידה המוזכרת בשיר, ארציאלי הבן, עזרא דהן וארציאלי האב, וניכרת אווירת מתח במקום. בבית השלישי נכנס שוטר למשרד. המסובים תמהים מה קרה, והשוטר מסביר להם שהייתה תאונה.
ארציאלי הבן שואל את השוטר בבית הרביעי למי אירעה התאונה. השוטר מסביר לו שקרתה תאונה למדינה. השוטר מזכיר שהבורסה נפלה, שאנשים מתאבדים בקפיצה מהגג ושביניהם מת גם משיח. עזרא הקבלן נעצב נתקף עצב וירדנה נותרת המומה.
בבית האחרון הדובר מתייחס לנעשה במדינה, ומצטט את התבטאותו של שר האוצר יורם ארידור ששודרה במהדורת החדשות "מבט" של רשות השידור "הציבור מטומטם ולכן הציבור משלם". ארידור התבטא כך בעקבות מחשבה של ישראלים רבים לעשות "כסף קל" בבורסה ללא מאמץ, מתוך מחשבה שהמדדים בבורסה לעולם לא יֵרדו, ברקע ויסות מניות הבנקים. לסיום הדובר עובר לדבר על עצמו, ומספר כי אותו מעניינת ירדנה, שהוא הולך למילואים ושגם הוא נמצא במצב כלכלי גרוע.
ההשראה לדמותה של ירדנה היא ירדן לוינסון, אישה שבינתיים ירדה מהארץ ומחזיקה בשתי מסעדות ישראליות בארצות הברית.
הצלחה
השיר נבחר כשיר השנה במצעד הפזמונים העברי השנתי של גלי צה"ל. במצעד השנתי של רשת ג' דורג "מחכים למשיח" במקום השלישי. השיר זכה להשמעות רבות ברדיו גם שנים לאחר יציאתו. ב־2010 בחרה אותו מערכת המוסף "7 לילות" של "ידיעות אחרונות" למקום הראשון ברשימת 500 השירים הישראלים הטובים.
ב־2003 הקליטו מוקי וברי סחרוף גרסת כיסוי לשיר "[...] לציון אירוע היפ הופ רב משתתפים המסכם 'עשור של גרוב ישראלי'". ב־2021 ביצע את השיר מחדש הזמר שולי רנד (אשר סיים את השיר בדקלום "עם כל זה, אחכה לו בכל יום שיבוא"). ב־2022 שודר בתוכנית הסאטירה "היהודים באים" מערכון שבו ארנסט יפת ומשיח מנהלים דו־שיח בנושא משבר מניות הבנקים, המצטט רבות מהשיר. בסוף המערכון יפת דוחף את המשיח מהגג, תוך כדי שהוא מביים תאונה. הפרק מסתיים בהשמעת השיר.
I'll Never Love Again
I'll Never Love Again (בעברית: לעולם לא אוהב שוב) הוא שיר מפסקול A Star Is Born מהסרט כוכב נולד משנת 2018, בביצוע כוכביו ליידי גאגא והבמאי בראדלי קופר שדמותם שרה את הפזמון האחרון בסצנת הפלאשבק. הפסקול הכיל את שתי הגרסאות של השיר כולל הגרסה המורחבת שהציגה את גאגא כמבצעת יחידה. גאגא כתבה את השיר עם נטלי המבי, הילרי לינדזי ואהרון רייטיאר. שתי גרסאות השירים הופקו על ידי גאגא ובנג'מין רייס.
השיר זכה לשבחי ביקורת נרחבים והגיע לראש מצעד השירים הדיגיטליים בסלובקיה, לעשירייה הראשונה במצעד השיאים בהונגריה, אירלנד וסקוטלנד, ולטבלת השירים הדיגיטליים של יוון, אירופה, לוקסמבורג וספרד. במצעד הבילבורד הוט 100 הגיע למקום ה-36. השיר הוצא במהדורה מוגבלת כסינגל השלישי של האלבום בשטחים נבחרים ב-27 במאי 2019.
השיר זכה בפרס המוזיקה של iHeartRadio ובפרס הגראמי עבור הקטגוריה, השיר הטוב ביותר שנכתב עבור מדיה חזותית, שנה לאחר שהסינגל המוביל של הפסקול "Shallow" זכה באותה קטגוריה.
רקע והרכב
כשגאגא התכוננה לצלם את הסצנה האחרונה של הסרט כוכב נולד, שם היא ביצעה את "I'll Never Love Again", היא קיבלה שיחת טלפון שחברת ילדותה סוניה דורהאם נמצאת ברגעיה האחרונים של מחלת סרטן בשלב IV. גאגא עזבה את הסט ונסעה לפגוש את דורהאם, אך היא הגיעה עשר דקות לאחר שחברתה נפטרה. היא שאלה את בעלה של דורהאם אם עליה לחזור לצילומים, הוא ענה בתגובה כי, "את חייבת לעשות מה שסונג'ה הייתה רוצה שתעשי", ולאחר מכן היא חזרה לסט. הכוכב והבמאי המשותף בראדלי קופר תמך ביגונה של גאגא אך היא הייתה נחושה בדעתה לסיים את הסצנה, ולכן עלתה על הסט ושרה את "I'll Never Love Again". מאוחר יותר אמרה כי,
.
לצד גרסת הסרט, הפסקול מכיל גם גרסה מורחבת. גאגא כתבה את השיר יחד נטלי המבי, הילרי לינדזי ואהרון רייטייר. שני השירים הופקו על ידי גאגא ובנג'מין רייס. השיר מבוצע במפתח של מז'ור בקצב מתון של 54 פעימות לדקה בזמן משותף. בריאן טרויט מהעיתון האמריקאי, USA Today תיאר את השיר כבלדה "בוכה". השיר נבחר לראשונה כסינגל השלישי מהפסקול ב-27 במאי 2019 בצרפת והחל להיות מופץ על פני שטחים נבחרים.
וידאו קליפ
הווידאו קליפ שיצא עבור השיר פורסם בערוץ ה-Vevo של ליידי גאגא ב-26 באוקטובר 2018. הקליפ מציג בתוכו קטעים מתוך כוכב נולד, ומציג בעיקר את גאגא ואת קופר בסצנות שונות. קטע הסיום של הסרט מופיע בקליפ גם כן. נכון לאפריל 2021, מונה הצפיות של הקליפ עומד על כ-335 מיליון צפיות.
ביקורת
השיר זכה לשבחים אוניברסליים. בביקורתה על הסרט כינתה מלינה ניומן ממגזין הבילבורד את הבלדה כ-"מדהימה". טטיאנה סיריסאנו מהמגזין דירגה את ההופעה של גאגא ל-"I'll Never Love Again" כסצנה הטובה ביותר של הסרט וכתבה, "לא רק שהטקסטים יפים להפליא, אלא שגאגא / אלי מציגה את הטווח המלא וגדול השחקים שלה". ג'ון פארלס מעיתון הניו יורק טיימס השווה את השיר לסרט "Without You" של הארי נילסון ו-"All by Myself" של אריק כרמן, והחמיא ל-"עדינות, תזמון, רגשות וכוח הריאה של גאגא". לארי פיצמאוריס מגוף החדשות פיצ'פורק כינה את השיר "קרוב יותר ומדהים את הלב" וכתב, "אף על פי ש-"I'll Never Love Again" הוא יעיל מאוד בפני עצמו, הגרסה הכלולה בדיאלוג של השיר חותכת באופן דרמטי בשניות האחרונות שלו באותה צורה שהסרט עושה, קפיצה אחורה בזמן מההופעה הפוגעת בזמן של גאגא לסצנה מרכזית ושוברת לב שרק משפרת את המנה הרגשית של השיר".
בביקורתו על סרטו אמר טיי בר מעיתון הבוסטון גלוב כי "ביצועה של גאגא יהווה זיכרון שיא לשיר וישאיר לך בלגן רטוב בין אם תרצה בכך ובין אם לא". סקוט פיינברג מהעייתון והאתר הוליווד ריפורטר אמר כי "ניבא שהשיר יזכה את גאגא במועמדות לפרס האוסקר על השיר המקורי הטוב ביותר. פטריק ראיין מהעיתון האמריקאי, USA Today כתב, "ועם "I'll Never Love Again" הקרבה הרגשית ההרסנית של הסרט, גאגא מקבלת רגע משלה של וויטני יוסטון, ומעבירה דרך מספר אדיר על אהבה ואובדן עם פגיעות וחרדה צורבים. זה הישג טרנסצנדנטי שיכול לרשום לבד את הזמרת שהפכה לשחקנית את האוסקר הראשון שלה, ולהזכיר לנו שוב שהיא אחת הסולניות הטובות ביותר כרגע בכל ז'אנר, פופ או אחרים".
מסחר
השיר עלה למקום ה-36 במצעד הבילבורד הוט 100 בארצות הברית ומאז מכר 1,226,000 עותקים במדינה בעודו מוכתר כתואר פלטינה על ידי איגוד תעשיית ההקלטות האמריקאי (RIAA) עבור מכירת מיליון עותקים במדינה, בנוסף, צבר מעל 66 מיליון הזרמות.
ברחבי העולם השיר הגיע לעשירייה הראשונה במצעדי הונגריה, אירלנד וסקוטלנד.
Code Composer Studio
Code Composer Studio ובקיצור CCStudio או CCS היא סביבת פיתוח משולבת (IDE) לפיתוח יישומים עבור מעבדים משובצים של טקסס אינסטרומנטס.
מעבדים משובצים של טקסס אינסטרומנטס כוללים TMS320 DSPs, וכן מערכות-על-שבב OMAP ו DaVinci, מעבד יישומי Sitara, מיקרו-בקרים של הרקולס, MCUs Simplelink (כמו  MSP432 וקישוריות אלחוטית מיקרו-בקרים), MSP430 ומיקרו-בקרי Tiva/Stellaris. היא גם מאפשרת איתור באגים בכמה מערכות-מערכות כמו דוקאטי, IVA Accelerator ו- PRU-ICSS.
CCStudio תוכנן בעיקר עבור תכנון פרויקטים למערכות משובצות ולניפוי שגיאות מבוסס JTAG. עם זאת, המהדורות האחרונות מבוססות על גרסאות של Eclipse, שניתן להרחיב אותן בקלות כדי לכלול תמיכה בבאגים ליישומים ברמת מערכת ההפעלה ( לינוקס, אנדרואיד, Windows Embedded) ומהדרי קוד פתוח כגון GCC.
גרסאות מוקדמות כללו ליבת זמן אמת בשם DSP/BIOS ומאוחר יותר SYS/BIOS. נכון לעכשיו, "יורשם" הכלים הללו, מערכת הרחבה יותר TI-RTOS, זמינה להורדה כתוסף בחינם ל-Code Composer Studio.
חוק אנשי צבא דרום לבנון ומשפחותיהם
חוק אנשי צבא דרום לבנון ומשפחותיהם, תשס"ה-2004 נועד להסדיר את מעמדם של אנשי צבא דרום לבנון (צד"ל) ובני משפחותיהם שעברו להתגורר בישראל. החוק אושר בכנסת השש עשרה ב-7 בדצמבר 2004.
רקע
צבא דרום לבנון פעל בדרום לבנון בחסות צה"ל, בפיקודם של מייג'ור סעד חדאד וגנרל אנטואן לאחד, החל מסוף שנות ה-70 של המאה העשרים ועד הנסיגה מלבנון, ב-24 במאי 2000. במאי 2000, עם נסיגת צה"ל מלבנון, התמוטט צד"ל, לאחר שמפקדיו הבינו שלא יוכלו לעמוד מול חזבאללה ללא נוכחות צה"ל. כ-6,000 חיילי צד"ל ובני משפחותיהם, שחששו מטבח שיעשו בהם אנשי חזבאללה ותומכיהם, עברו את הגבול לישראל תוך שהשאירו את רכושם מאחוריהם. רובם התיישבו ביישובי הצפון הגדולים: נהריה, מעלות, קריית שמונה, טבריה, כרמיאל וצפת. יוצאי צד"ל הדרוזים השתלבו ביישובים הדרוזיים בישראל. בשנת 2002 חלק מחיילי צד"ל חזרו ללבנון, ובעיקר החיילים הזוטרים יחסית, ואילו מרבית אנשי הקצונה בחרו להמשיך להישאר בתחומיה של מדינת ישראל מחשש לעונש מוות בלבנון.
היסטוריה חקיקתית
את הצעת החוק להסדרת מעמדם בישראל של אנשי צד"ל יזם בתחילת 2004 חבר הכנסת יצחק הרצוג, והיא אושרה בכנסת ב-7 בדצמבר 2004.
החוק תוקן לראשונה במרץ 2021, כך שיסמיך את שר הביטחון להעניק את אות המערכה ברצועת הביטחון גם לאנשי צד"ל.
במרץ 2006 הותקנו תקנות אנשי צבא דרום לבנון ומשפחותיהם (אופן פריסת המענקים), תשס"ו-2006, המפרטות את המענקים שישולמו לאנשי צד"ל בהתאם ל.
הוראות החוק
החוק קובע כי איש צד"ל, בן זוגו, הורהו או ילדו, שמתגורר בישראל ביום תחילתו של החוק (15 בדצמבר 2004), ומבקש להיות אזרח לפי חוק האזרחות, יקבל אזרחות ישראלית. שר הפנים הוסמך להעניק אזרחות ישראלית גם לקרוב משפחה של איש צד"ל, שאינו מהמנויים לעיל, אם שוכנע שהאיש מתגורר בישראל משום שנשקפת סכנה לחייו בשל כך שקרוב משפחתו שירת בצד"ל או משום שהענקת האזרחות כאמור היא מעניינה המיוחד של המדינה. שר הפנים ייתן גם לכל איש צד"ל או לבן זוגו, הורהו או ילדו, שמתגורר בישראל ביום התחילה, אשרה ורישיון לישיבת קבע בישראל כאמור בחוק הכניסה לישראל, אם הוגשה על ידו בקשה לכך.
שר הביטחון ייתן לכל איש צד"ל תעודה המאשרת כי הוא איש צד"ל, אם הוגשה על ידו בקשה לכך.
דינו של בן משפחה של איש צד"ל שנספה במערכה כדין בן משפחה של חייל צה"ל שנספה כאמור בחוק משפחות חיילים שנספו במערכה. דינו של איש צד"ל שלקה בנכות כדין נכה כאמור בחוק הנכים (תגמולים ושיקום).
סעיף 8 לחוק קובע כי איש צד"ל זכאי למענק הוקרה חד־פעמי, פטור ממס, בשיעור של שלוש פעמים המשכורת הקובעת על כל שנה שבה הוא שירת שירות בצד"ל ולמענק נוסף בשיעור של ארבעים אלף ש"ח. המשכורת הקובעת היא השכר החודשי ששולם לאיש צד"ל ב-23 במאי 2000, ולמי שפרש מצד"ל במועד מוקדם יותר – שכרו ביום פרישתו.
רשאים
חוק אנשי צבא דרום לבנון ומשפחותיהם כולל את כל מי שהשתתף במיליציית "צבא דרום לבנון" ובמליציית "צבא לבנון החופשית" במלחמת לבנון הראשונה, ובתום המלחמה ברח לישראל וממשיך לגור בישראל. חוק זה כולל גם כל קרוב משפחה של יוצא צד"ל שעבר לישראל בתום המלחמה. החוק לא כולל את יוצאי צד"ל שחזרו ללבנון, או לא עזבו את לבנון מההתחלה.
סוגיות מרכזיות
הצעת החוק עצמה לא נתקלה בקשיים או בערעור ממשי בקרב ממשלת ישראל או בקרב אוכלוסייה המקומית. עם חלוף השנים, התרחשו מספר תקריות בין יוצאי צד"ל לבין הממשלה כאשר יוצאי צד"ל טוענים שהם מרגישים שנשכחו. בשנה 2020, יוצאי צד"ל הגרים בישראל פנו לשר הביטחון נפתלי בנט בבקשה שיממש את הבטחתו להקמת אנדרטה ל-650 חיילי צבא דרום לבנון שנפלו במלחמה. ביום הזיכרון לחללי צה"ל של שנת 2020 פורסמה כתבה בחדשות על בן של יוצא צד"ל שטען שהוא מרגיש ששכחו את ההקרבות של צד"ל למען ישראל. רבים מאנשי צד"ל רוצים לחזור לחיות בלבנון.
נמל התעופה הבין-לאומי בויאנט אוכאה
נמל התעופה הבין-לאומי בויאנט אוכאה (במונגולית: Буянт-Ухаа олон улсын нисэх буудал) הוא נמל התעופה הבין-לאומי הראשי של מונגוליה ומשמש כשער הכניסה האווירי העיקרי למדינה. הנמל ממוקם כ-18 ק"מ דרומית מערבית לבירה אולן בטור. הנמל משמש כבסיס לחברת התעופה הלאומית MIAT מונגוליאן איירליינס, וכן לחברות אארו מונגוליה, והונו אייר. שדה התעופה נמצא בבעלות ממשלת מונגוליה ומופעל על ידי רשות התעופה האזרחית במונגוליה. יש לו מסלול אספלט אחד (באורך של 3,100 מטר), ומסלול דשא באורך של 2,000 מטר.
שדה התעופה משרת את תושבי מונגוליה מאז 19 בפברואר 1957. באותה תקופה הוא היה ידוע בשם שדה התעופה Buyant-Ukhaa. שדה התעופה החל בפעילות בינלאומית בשנת 1958 ואילו שירותי טיסה סדירים החלו רק בשנת 1961. שדה התעופה עבר התרחבות בשנת 1986. סבב שדרוג נוסף התרחש בין 1994 ל -1997, בעלות של 50 מיליון דולר.
בעבר הנמל נקרא על שמו של ג'ינגיס חאן, מייסדה ושליטה הראשון של האימפריה המונגולית אך השם שונה ב-2021.
מתקני הנמל
בנמל התעופה יש 2 מסלולי המראות ונחיתות.
בנמל ממוקמים משרדי הלשכה לחקירת תאונות אוויריות המונגולית.
עכשיו 14
עכשיו 14 (נקרא גם ערוץ 14) הוא ערוץ טלוויזיה ייעודי מסחרי ישראלי הממומן באמצעות שידורי פרסומות. הערוץ מצוי בבעלות חברת "ערוץ יהודי ישראלי בע"מ", והוא מזוהה עם הימין הפוליטי בישראל. הערוץ הוקם כערוץ ייעודי למורשת ישראל בשם ערוץ המורשת. הוא החל לשדר ב־30 ביוני 2014 באפיק 20 בכבלים ובלוויין תחת המותג ערוץ 20. ב-18 בינואר 2021 זכה הערוץ במכרז לשידור באפיק 14, בנובמבר של אותה השנה החל לשדר באפיק 14, ומותג בשמו החדש "עכשיו 14", כערוץ חדשות ואקטואליה. בעל השליטה בערוץ הוא יצחק מירילשוילי.
הרקע להקמת הערוץ
באוגוסט 1997 אישרה הממשלה את דו"ח ועדת יוסי פלד, שהוקמה להכנת הצעה להרחבת מערך שידורי הטלוויזיה והרדיו לציבור וארגונו מחדש. הדו"ח המליץ לאמץ מדיניות חדשה ליצירת שוק חופשי של תקשורת אלקטרונית אשר תושתת על העיקרון של "שמיים פתוחים" לכול. הוועדה המליצה על מתן רישיונות לשידורי לוויין ישירים לבית הצרכן (טלוויזיה מלוויינים – yes), הקמת ערוץ מסחרי נוסף (לימים ערוץ 10) והקמת חמישה או שישה ערוצים ייעודיים שישודרו בכבלים ובלוויין – בשפה הערבית, לדוברי רוסית ואמהרית, למורשת ישראל, ערוץ של מוזיקה ישראלית וערוץ חדשות ומידע שימומנו כולם מפרסומת מסחרית.
בשנת 1998 פרסם משרד התקשורת, באמצעות המועצה לשידורי כבלים ולשידורי לוויין, את המכרז למיון מוקדם להקמת חמישה ערוצים מסחריים ייעודיים למגזרי אוכלוסייה ששידוריהם מאופיינים בנושאים מסוימים או לז'אנרים מסוימים. ההחלטה כללה הקמה של ערוץ בערבית (הלא TV), ערוץ החדשות הייעודי (שלבסוף לא הוקם), ערוץ ברוסית (ערוץ 9), ערוץ מוזיקה (ערוץ 24) וערוץ מורשת. פרסום המכרז הפרטני לערוץ מורשת התעכב למשך מספר שנים מעת פרסום המכרז למיון המוקדם.
המכרז הראשון
ביולי 2005 פורסם המכרז לערוץ המורשת. קבוצת הירש מדיה, בבעלות איש העסקים שלמה בן-צבי הייתה המתמודדת היחידה והיא זכתה במכרז. בן-צבי כבר הקים בשנת 2003 את "ערוץ התכלת", ערוץ מורשת בתשלום למנויי הטלוויזיה בכבלים בשידור הדיגיטלי ולמנויי חברת הלוויין. מאחר שהערוץ היה בתשלום, ולא שידר פרסומת, המהלך היה אפשרי על פי כללי משרד התקשורת. זמן קצר לפני תחילת השידורים רכש איש העסקים האמריקאי רון לאודר 24% ממניות הערוץ. "ערוץ התכלת" נסגר ב-31 במרץ 2006, בהתאם להסכם שבין הערוץ לבין חברות הכבלים והלוויין, עם קבלת הרישיון לערוץ הייעודי בנושא מורשת ישראל. לאחר הזכייה במכרז נכנסה חברת תיא תקשורת כשותפה במחצית מהבעלות, אך פרץ סכסוך בין שתי החברות השותפות, הערוץ לא הוקם עקב חוסר כדאיות כלכלית וזכייתה של הקבוצה במרכז להפעלת הערוץ בוטלה בדצמבר 2006.
המכרז השני
בפברואר 2008 הודיעה מועצת הכבלים והלוויין כי תפרסם שוב מכרז לערוץ מורשת. במרץ 2012 פורסם המכרז השני. על-פי תנאי המכרז, ההון העצמי של בעלי הערוץ צריך לעמוד על 24 מיליון שקל, הזוכה עצמו יעמיד ערבות בגובה שלושה מיליון שקל לקיום תנאי הרישיון, שידורי הערוץ ימומנו ממכירת פרסומות וחסויות, וכן ממכירת תוכניות וחלקי תוכניות ושידורי הערוץ צרכים להקיף נושאים הקשורים למורשת ישראל, לדת היהודית, להיסטוריה, לתרבות ולמסורת של העם היהודי בתפוצות ובמדינת ישראל. קבוצה בראשות יצחק מירילשווילי (בנו של איש העסקים מיכאל מירילשוילי) הייתה המתמודדת היחידה במכרז, והיא זכתה בו. באוגוסט 2013 קיבלה את הרישיון להפעלת הערוץ.
הקמת הערוץ
קודם להקמת הערוץ, שימש אפיק 20 לשידורים חיים מאולפני תוכנית המציאות "האח הגדול".
ב-30 ביוני 2014 החלו שידורי הניסיון של הערוץ עם תוכניות ששודרו במחזוריות במשך מספר שבועות.
בדצמבר 2016 אישרה המועצה לשידורי כבלים ולשידורי לוויין לערוץ לשדר חדשות, בהיקף של עד שעה בשעות הפריים-טיים ועד 30 דקות בשאר היום. ברישיון הערוץ נקבע אופיו: "שידורי הערוץ יקיפו מגוון רחב של נושאים, הקשורים למורשת ישראל, לדת היהודית, להיסטוריה, לתרבות ולמסורת של העם היהודי בתפוצות ובמדינת ישראל, בהתחשב בהוויה התרבותית והחברתית של הציבור היהודי על כל מרכיביו, זרמיו וגווניו, במדינת ישראל ובתפוצות".
ב-4 במאי 2017 נבחר ערוץ 20 להיות המפעיל של ערוץ הכנסת למשך עשור. ב-7 בדצמבר פסלה מועצת הכבלים והלוויין את הצעת הערוץ עקב כשלים שנתגלו בה.
במדד המותגים של גלובס לשנת 2017 דורג הערוץ במקום השלישי בקטגוריית ערוצי הטלוויזיה.
ביולי 2017 פתחה מועצת הכבלים והלוויין בהליך הפרה נגד הערוץ, בעקבות שידור ריאיון עם ראש הממשלה בנימין נתניהו, כאשר לערוץ טרם היה אישור מלא לשדר חדשות. ב-19 בדצמבר 2017 כתב מנכ"ל ערוץ 20 שכי פרנץ ליו"ר מועצת הכבלים והלוויין שאנשי הערוץ נערכים להחזרת רישיון השידור והפסקת השידורים שלו, בטענה שמועצת הכבלים מצרה את רגלי הערוץ ופוגעת ביכולתו לשדר וכי "כל בר דעת מבין שישנה מגמה מכוונת ושיטתית". למחרת פרש הערוץ מהוועדה הישראלית למדרוג בנימוק שהיא חוטאת למטרתה לקיים מדידה אמינה ואובייקטיבית.
עובדי הערוץ החלו להפגין בקריאה נגד סגירתו. ב-26 בדצמבר החלה הנהלת הערוץ לחלק לעובדים מכתבי שימוע לפני פיטורים.
באוגוסט 2017 הטילה מועצת הכבלים והלווין קנס של 100,000 ש"ח על הערוץ, עקב סירובו לארח בתוכניותיו נציגים של היהדות הרפורמית והקונסרבטיבית. הערוץ ערער על כך לבית המשפט המחוזי בירושלים, אך ערעורו נדחה.
מעבר לפיקוח הרשות השנייה לטלוויזיה ולרדיו
במהלך ינואר 2018 החלו בכנסת דיוני חקיקה במטרה להציל את הערוץ, שהפכו לדיונים בדבר הסדרה כוללת של שוק השידורים בישראל. בפברואר 2018 אושר תיקון לחוק הרשות השנייה לטלוויזיה ורדיו, תיקון המכונה גם "חוק ערוץ 20", אך חל גם על ערוצים נוספים. התיקון מאפשר לבעלי רישיון ערוץ ייעודי בכבלים ובלוויין, לקבל מהרשות השנייה רישיון "ערוץ זעיר ייעודי". על בעל רישיון זה לשדר לפחות 51 אחוזים משידוריו תוכניות שמתקיים בהן הייעוד המיוחד שנקבע או לחלופין עליו להוציא לפחות 51 אחוזים מהכנסותיו על שידורים מעין אלה. ערוץ זעיר זכאי להקלות אסדרתיות משמעותיות ביחס לבעלי הרישיונות הרגילים. בין השאר, הקלות בחובה להשקיע בהפקה מקומית, ופטור מהפקת סוגה עילית, ממינימום השקעה בתוכן, ומחובת שידורים בשפה הערבית וכן אפשרות לשדר חדשות ללא הקמת חברת חדשות. במרץ 2018 קיבל הערוץ רישיון שידור זעיר ייעודי ועבר מפיקוחה של המועצה לשידורי כבלים והלוויין לפיקוחה של הרשות השנייה.
במרץ 2018 בוצעה שורה של מינויים בערוץ 20, שכללו את מינויו של בועז גולן, מייסד ועורך האתר חדשות 0404, לתפקיד עורך חדשות ראשי, ואת מינויו של יוני שגיא לתפקיד ניהול המחלקה המסחרית ומחלקת הדיגיטל, באותה תקופה הוקמה חטיבת החדשות של ערוץ 20. ב-25 במרץ 2018 החל הערוץ לשדר את מהדורת חדשות 20 – מהדורת החדשות המרכזית שלו, בשעה 20:00 בהגשת דנה סומברג. המהדורה הראשונה זכתה לרייטינג של 3.2% והייתה למהדורה השלישית הנצפית באותו ערב בטלוויזיה. עם זאת, בערוץ נשמעו קולות ביקורת על שיטת המדידה על רקע אי המדידה בדיגיטל.
בשנים 2018–2019 קיים הערוץ שיתוף פעולה עם תחנת הרדיו גלי ישראל, במסגרתו הפיק הערוץ מהדורות חדשות שעתיות ושידר במהלך שעות הבוקר והצהריים שידור חי מאולפני תחנת הרדיו.
ביולי 2021 התחיל הערוץ להוציא מגזין מודפס חודשי בשם "מגזין 20", שבהמשך שונה שמו ל"עכשיו 14 מגזין".
מעבר לאפיק 14
ב-28 בנובמבר 2021 עבר ערוץ 20 לאפיק 14, ושינה את שמו ל"עכשיו 14", ומוכר גם כערוץ 14.